Fia 2001 is de Vaöffntlichung vo an neichn Åibum, Limp Remizkit ãkündigt woan, dés nei gmischte - owa bekãnte - Songs drin håm soidad. Im Heabst/Winta 2001 is dãns Åibum untam Nãm New Old Songs aufn Moakt kema. Vor da Vaöffntlichung vom neichn Åibum is dãn owa da Gittarnspüla Wes Borland bei Limp Bizkit ausgstiegn. Da Borland hod min Musiksenda MTV damois üwa sein Ausstieg gmant, dass a bei LB neta nu wengan Göd midgmochd häd, owa weis eam umd Musi gãnga is hod a mid Kollegn aus seina Zweitbänd Big Dumb Face de Bänd Eat The Day gründt, de se owa boid wieda aufgléßt hod, weis koan Sänga gfundn ham.